Археалагічны музей (Гданьск)

**Археалагічны музей** () — музей у горадзе Гданьску (Польшча).

## Гісторыя 
» (крайні злева)]]
Заснаваны ў 1953 годзе як падраздзяленне Паморскага музея ў Гданьску. Пасля атрымання ўласнага памяшкання ў чэрвені 1958 быў ператвораны ў археалагічны аддзел. 1 студзеня 1962 пачаў працаваць як незалежны музей.

Музей збірае археалагічныя артэфакты дагістарычнай паўночнай Польшчы, ўзоры матэрыяльнай культуры жыхароў Гданьска і Гданьскага Памор'я ад ранняга Сярэднявечча да сучаснасці, бурштын і вырабы з бурштыну ад самых старажытных часоў да нашых дзён, узоры матэрыяльнай культуры жыхароў Судана ад старажытнасці да сучаснасці.

Арганізатар музея і яго дырэктар на працягу многіх гадоў да 1983 — Леан Ян Люка. Пасля яго смерці дырэктарам музея ў 1983—1991 гадах быў Марыян Квапінскі, у 1991—2014 — Генрык Панер, а ад студзеня 2015 — Ева Травіцкая.

У склад калекцыі музея ўвайшла частка археалагічнай калекцыі і невялікая частка калекцыі бурштыну Заходне-Прускага правінцыйнага музея ў Гданьску, якія перажылі разбурэнні вайны.

Амаль з самага пачатку музей вядзе археалагічныя працы ў Гданьскім Памор'і. Пасля 1987 года яго даследаванні таксама ахопліваюць гістарычны цэнтр горада Гданьск (раней гэта была археалагічная зона працы Інстытута гісторыі матэрыяльнай культуры Польскай акадэміі навук і музей толькі зрэдку праводзіў даследаванні ў Гданьску). З 1993 года экспедыцыі музея таксама вядуць археалагічныя даследаванні ў Судане, у раёне чацвёртага парога Ніла.

Галоўны будынак музея месціцца ў былым будынку натуральна-гістарычнага таварыства па адрасе: вуліца Марыяцкая 25/26. Музей таксама займае тры суседнія будынкі (у тым ліку і будынак Марыяцкай Брамы ). У чэрвені 2008 года адкрылася новая выстаўка пра жыццё ў сярэдневяковым Гданьску, размешчаны ў адрэстаўрыраваным гістарычным свіране «Віслаусця» (раней «Блакітнае Ягня), якая была пабудавана ў шаснаццатым — васемнаццатым стагоддзях (вул . Хмельна 53).

## Філіялы музея 
* Філіял у Гневе (замак-музей).
* Археалагічная спадчына — «паселішча ў Сопаце» (Сопат, вул. Хафнера 63).
* Музей пад адкрытым небам ў Барлозне.
* Археалагічны-адукацыйны цэнтр у свіране «Блакітнае Ягня»

## Галерэя 

File: Gdańsk muzeum archeologiczne blok z fryzu 09.07.10 pl.jpg|Каменны блок, знойдзены ў Фаросе (пастаянная экспазіцыя «Таямніцы даліны Ніла»)
File: Gdańsk muzeum archeologiczne bransolety 09.07.10 pl.jpg|
File: Gdańsk muzeum archeologiczne bransolety 09.07.10 1pl.jpg|Бранзалеты
File: Gdańsk muzeum archeologiczne bransoleta 09.07.10 pl.jpg|
File: Gdańsk muzeum archeologiczne biżuteria 09.07.10 pl.jpg|
File: Gdańsk muzeum archeologiczne biżuteria 09.07.10 1pl.jpg| Ювелірныя вырабы
File: Gdańsk muzeum archeologiczne biżuteria 09.07.10 2pl.jpg|
File: Gdańsk muzeum archeologiczne narzędzia kamienne gładzone 09.07.10 pl.jpg| Згладжаныя каменныя прылады
File: Gdańsk muzeum archeologiczne toporki kamienne 09.07.10 pl.jpg| Каменныя сякеры

## Спасылкі 
* Archeowiesci — Wyklad o sudanskich wyprawach gdanskiego muzeum  
* E-Gdansk — Trojmjasto — Muzea 
* Лех Кшижановский, «Гданьск» (серия «Города и музеи мира»), издательство «Искусство», 1980. — С. 264 

Катэгорыя:Музеі Гданьска
Катэгорыя:Археалагічныя музеі Польшчы
Катэгорыя:З’явіліся ў 1953 годзе